CELEX: 32017R1169
Language: hu
Date: 2017-06-26 00:00:00
Title: A Bizottság (EU) 2017/1169 végrehajtási rendelete (2017. június 26.) egyes áruk Kombinált Nómenklatúra szerinti besorolásáról

1.7.2017   
               
               
                  HU
               
               
                  Az Európai Unió Hivatalos Lapja
               
               
                  L 170/56
               
            A BIZOTTSÁG (EU) 2017/1169 VÉGREHAJTÁSI RENDELETE
      (2017. június 26.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 26-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Árucikk vizes bázisú festéket tartalmazó, labdaformájú kemény zselatinkapszulából (úgynevezett „paintball-golyó”).
                     Az árucikket a „paintball” nevű többszereplős játék során használt paintball-puska (91 m/s csőtorkolati sebességű légpuska) lövedékeként történő felhasználásra szánták.
                     Lásd a képeket (*1).
                  
                  
                     9306 90 90 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a Kombinált Nómenklatúra 95. Árucsoportjához tartozó Megjegyzések 1. pontjának s) alpontja, valamint a 9306 , a 9306 90  és a 9306 90 90  KN-kód szövege határozza meg.
                     A terméket a paintball-puskához való lövedéknek szánták, amely jelentős csőtorkolati sebessége miatt a 9304  vámtarifaszám alá tartozó légpuskának minősül (lásd a 242/96/EK bizottsági rendeletet [HL L 31., 1996.2.9., 16. o.]).
                     A paintball-golyó a söréthez és a darthoz hasonlóan lövedék, melyet légpuskával való lövésre használnak. Ezért a paintball-golyó más lőszer (lásd még a HR Magyarázat 9306  vámtarifaszámhoz tartozó magyarázatának (A) rész (3) pontját).
                     A termék 95. árucsoportba történő besorolása ezért azon árucsoporthoz tartozó Megjegyzések 1. pontjának s) alpontja alapján kizárt.
                     A terméket következésképpen lövedékként a 9306 90 90  KN-kód alá kell besorolni.
                  
               
            
         
            (*1)  A képek csupán tájékoztató jellegűek.